Προτού καλά-καλά σβήσει ο απόηχος των αναφορών του Τούρκου ΥΠΕΞ στη συνάντηση που είχε στα κατεχόμενα με τα λεγόμενα κοινοβουλευτικά κόμματα και τον κατοχικό ηγέτη, κατά την οποία φέρεται να τους ζήτησε να μην ενοχλούν την Τουρκία μέχρι τις εκλογές, ο Μ. Ακιντζί έριξε μια πέτρα και τρέχουν όλοι από πίσω. Άλλοι να την πετάξουν πιο μακριά και άλλοι να την σηκώσουν, γιατί θεωρούν πως είναι «η τελευταία ευκαιρία για λύση». Ειδάλλως, προειδοποιούν, θα μας μείνει η κατοχή.